िमाग में सोचो या उन्हें अपने मुँह से बोलो, या जिन्हें तुम करना चाहो या करने की योजना बनाओ - जानबूझकर या अनजाने - ये सभी चीजें तुम्हारे भ्रष्ट स्वभाव से संबंधित हैं। लोगों के भ्रष्ट स्वभाव कहाँ से निकलते हैं? यह निश्चित रूप से कहा जा सकता है कि लोगों के भ्रष्ट स्वभाव उनकी शैतानी प्रकृति से निकलते हैं, वह स्रोत है। लोगों से निकलने वाली भ्रष्ट चीजों को ध्यान में रखते हुए, यह स्पष्ट है कि लोगों में सत्य की कोई वास्तविकता नहीं है, उनमें कोई सामान्य मानवता नहीं है, उनमें कोई सामान्य समझ नहीं है। अभी, तुम लोग आत्म-विश्लेषण कर सकते हो। अगर तुम आत्म-चिंतन पर गौर करके उस पर ध्यान केंद्रित करते हो, तो तुम जान सकते हो कि तुम्हारे इरादे, विचार और दृष्टिकोण सही हैं या नहीं, और वे सत्य के अनुरूप हैं या नहीं। आम तौर पर, तुम ये चीजें थोड़ी-थोड़ी पहचान और समझ पाओगे। तो, जब तुम ये चीजें समझ जाओगे, तो क्या तुम लोग समाधान के लिए सत्य खोज पाओगे? या तुम यह सोचकर उन्हें अपने आप विकसित होने दोगे : "मैं इसी तरह से सोचना चाहता हूँ, क्योंकि मुझे लगता है कि इस तरह से सोचना मेरे लिए फायदेमंद है। अन्य लोगों को हस्तक्षेप करने का कोई अधिकार नहीं है। अगर मैं इन चीजों को जोर से नहीं कहता, या इन पर कार्रवाई नहीं करता, अगर मैं इनके बारे में सिर्फ सोचता ही हूँ, तो क्या यह ठीक नहीं है?" क्या कुछ लोग नहीं हैं, जो ऐसा करते हैं? यह किस चीज की अभिव्यक्ति है? वे स्पष्ट रूप से जानते हैं कि इस तरह से सोचना गलत है, पर वे सत्य नहीं खोजते, वे इन विचारों को अलग नहीं रखते, या इन्हें त्याग नहीं देते। वे पूरी तरह से बेफिक्र होकर उस तरह से सोचने और कार्य करने में लगे रहते हैं। ये लोग सत्य से प्रेम नहीं करते और अडिग नहीं रह सकते।
कुछ लोग कोई कर्तव्य नहीं निभाते, और कोई उनके प्रति गंभीर रुख नहीं अपनाता - इन लोगों को लगता है कि परमेश्वर में विश्वास करने वाले के रूप में, परमेश्वर के वचनों को पढ़ना, कलीसियाई जीवन जीना और आम तौर पर अविश्वासियों की तरह स्वच्छंदतापूर्वक बुरी चीजें या काम न करना ही काफी है; उन्हें लगता है कि शायद अंत में उन्हें कुछ आशीष मिलेंगे, और वे बचे रहने में सक्षम होंगे। लोग परमेश्वर में अपने विश्वास में इसी प्रकार के खयाली पुलाव पकाते हैं। सतही तौर पर, वे कोई गंभीर गलतियाँ नहीं करते, लेकिन उनमें जीवन-प्रवेश बिल्कुल भी नहीं होता, न ही उन्होंने सत्य की कोई वास्तविकता प्राप्त की होती है। जैसे ही कोई उनके प्रति गंभीर रुख अपनाता है, उन्हें एहसास होता है कि वे समस्याओं और कमियों से भरे हुए हैं, और वे यह सोचते हुए नकारात्मक हो जाते हैं : "सब खत्म हो गया, है न? मैंने सालों से परमेश्वर में विश्वास किया है, और मुझे इससे कुछ भी हासिल नहीं हुआ है। लगता है, परमेश्वर में विश्वास करना वास्तव में आसान नहीं है!" वे ठंडे पड़ जाते हैं और सत्य के लिए प्रयास करने के इच्छुक नहीं रहते। कुछ समय बाद वे खोखले महसूस करते हैं, और उन्हें लगता है कि आशा रखने के लिए उन्हें सत्य का अनुसरण करने की आवश्यकता है। जब वे अपना कर्तव्य निभाना शुरू करते हैं, और लोग उनके प्रति फिर से गंभीर रुख अपना लेते हैं, तो अंततः उन्हें लगता है कि : "लोगों के पास सत्य होना चाहिए, वरना उनका गलतियाँ करना बहुत आसान होता है। अगर लोग सत्य का अनुसरण नहीं करते, तो वे हमेशा अपराध करेंगे और उनसे निपटा जाएगा। अगर वे काम करने के लिए अपने उत्साह पर भरोसा करते हैं, तो भी उनसे निपटा जाएगा। मुझे हर चीज में सावधान रहना चाहिए। मुझे लापरवाही से बिल्कुल नहीं बोलना या करना चाहिए। मुझे चीजों में टाँग नहीं अड़ानी चाहिए। अलग दिखने की अपेक्षा कायर होना बेहतर है।" उन्हें लगता है कि इस तरह से अभ्यास करना पूरी तरह से उचित है, कि इसमें कोई गलती नहीं निकाली जा सकती, लेकिन उन्होंने सबसे महत्वपूर्ण बिंदु अनदेखा कर दिया होता है, जो यह है कि उन्हें सत्य का अनुसरण करना चाहिए। वे सत्य का अनुसरण नहीं करते, न ही वे अपने जीवन-प्रवेश का अनुसरण करते हैं, और यह उनका घातक दोष है। जब वे अपना कर्तव्य निभाते हैं, तो सिर्फ काम पूरा होने से ही संतुष्ट हो जाते हैं। अपना काम पूरा करने के लिए वे सुबह से शाम तक मेहनत करते हैं और कभी-कभी तो इतने व्यस्त हो जाते हैं कि उन्हें दो वक्त खाना खाने का भी ध्यान नहीं रहता। वे वास्तव में कष्ट उठा सकते हैं और कीमत चुका सकते हैं, लेकिन उनके पास कोई जीवन-प्रवेश नहीं होता। हर मोड़ पर, वे इस डर से दूसरों से सावधान रहते हैं कि वे गलती कर बैठेंगे और उनसे निपटा जाएगा। क्या इस तरह की अवस्था सही है? क्या यह ऐसा व्यक्ति है, जो सत्य का अनुसरण करता है? अगर लोग अंत तक इस तरह अपना कर्तव्य निभाएँगे, तो क्या वे सत्य प्राप्त कर पाएँगे या सत्य की व